Diari Oficial de la Generalitat Valenciana


Sumari del DOGV 3090, del 01-10-1997 (1997/10713)

DECRET 235/1997, de 9 de setembre, del Govern Valencià, pel qual s'acorda la reversió a l'Ajuntament de Cocentaina, de l'immoble situat en l'avinguda del País Valencià, cantonada avinguda de les Moreres d'aquesta població, on hi havia l'institut nacional de batxillerat «Pare Arqués».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/09/09/235/dof/vci/html**

### Dades del document

Número de DOGV
:   3090

Data del DOGV
:   01-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10140


Data del document
:   09-09-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

3240 DECRET 235/1997, de 9 de setembre, del Govern Valencià, pel qual s'acorda la reversió a l'Ajuntament de Cocentaina, de l'immoble situat en l'avinguda del País Valencià, cantonada avinguda de les Moreres d'aquesta població, on hi havia l'institut nacional de batxillerat «Pare Arqués». [97/X10463]
  
Mitjançant escriptura pública de data 6 de febrer de 1967, atorgada davant el notari de València, Sr. Francisco Mata Pallarés, l'Ajuntament de Cocentaina va cedir a l'administració estatal, i va ser acceptat per aquesta, el solar de 10.000 m2 de superfície, situat en aquesta població i conegut com «Camp de la Morera», amb la finalitat que s'hi construís un institut nacional de batxillerat.
  
El Ministeri d'Educació i Ciència va construir-hi l'institut de batxillerat conegut com «Pare Arqués», que va ser transferit a la Generalitat Valenciana mitjançant Reial Decret 4.099/82, de 29 de desembre.
  
L'immoble assenyalat consta en l'Inventari General de Béns i Drets de la Generalitat Valenciana amb el número A02/03/056/0004, afectat a la Conselleria de Cultura, Educació i Ciència i inscrit a favor de la Generalitat Valenciana en el Registre de la Propietat de Cocentaina, tom 1032, llibre 226, foli 117, finca 12.862, inscripció 2ª.
  
Mitjançant escriptura pública atorgada davant el notari de València Sr. Miguel Estrems Vidal, amb data 13 de març de 1996 (protocol 346), la Generalitat Valenciana acceptà la donació efectuada per l'Ajuntament de Cocentaina d'uns terrenys de 23.211 m2 de superfície, situats en l'avinguda del Ferrocarril, amb la finalitat que s'hi construís un centre d'ensenyaments secundaris que substituís l'antic institut de batxillerat «Pare Arqués».
  
L'Ajuntament de Cocentaina, en sessió plenària realitzada el dia 28 de novembre de 1995, acordà sol·licitar la reversió del terreny cedit i de l'edifici construït sobre aquest conegut com «Pare Arqués», fent constar en el punt tercer el compromís de l'Ajuntament de Cocentaina de posar a disposició de la Conselleria de Cultura, Educació i Ciència part de les instal·lacions revertides, sempre que, durant el termini de vuit mesos comptats a partir de l'escriptura pública de reversió, siguen necessàries per a satisfer les necessitats educatives de nivell inferior que es presenten en la localitat.
  
La Conselleria de Cultura, Educació i Ciència, considerant que l'antic centre ha quedat en desús en ser traslladat l'alumnat al nou centre construït en l'avinguda del Ferrocarril, informa favorablement sobre la desafectació i reversió d'aquest a l'ajuntament cedent.
  
De conformitat amb el que disposa la disposició addicional cinquena de la Llei 3/1986, de 24 d'octubre, de Patrimoni de la Generalitat Valenciana, i d'acord amb l'article 22 del mateix text legal, el qual a sensu contrario, estableix la competència del Govern Valencià per a autoritzar la reversió de béns cedits.
  
En virtut d'això, a proposta del conseller d'Economia, Hisenda i Administració Pública, amb la deliberació prèvia del Govern Valencià, en la reunió del dia 9 de setembre de 1997,
  
DECRETE
  
Article 1
  
Desafectar de la Conselleria de Cultura, Educació i Ciència el solar de 10.000 m2 de superfície, situat en l'avinguda del País Valencià, cantonada avinguda de les Moreres, de Cocentaina, i l'edifici construït sobre aquest destinat a institut nacional de batxillerat, integrant-se en el patrimoni privat de la Generalitat Valenciana.
  
Aquest immoble consta inscrit en el Registre de la Propietat de Cocentaina, tom 1032, llibre 226, foli 117, finca 12.862, inscripció 2ª.
  
Article 2
  
Autoritzar la reversió a favor de l'Ajuntament de Cocentaina del dret de propietat de l'immoble descrit en l'apartat anterior.
  
Article 3
  
Acceptar el compromís de l'Ajuntament de Cocentaina de posar a disposició de la Conselleria de Cultura, Educació i Ciència part de les instal·lacions revertides, sempre que, en el termini de vuit mesos comptats a partir de l'escriptura pública de reversió, durant el qual es manté el compromís de l'ajuntament, siguen necessàries per a satisfer les necessitats educatives de nivell inferior que es presenten en la localitat.
  
Article 4
  
Les despeses derivades de l'atorgament de la corresponent escriptura de reversió seran pagades per l'Ajuntament de Cocentaina.
  
Article 5
  
Una vegada subscrita l'escriptura pública corresponent, s'haurà de donar de baixa el dret esmentat en l'Inventari General de Béns i Drets de la Generalitat Valenciana, on consta amb el número A02/03/079/0004.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 9 de setembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,


Còpia Permalink ELI